Olav Lysne

Olav Lysne (født 3. juli 1963) er en norsk informatiker. Han er direktør for Simula Metropolitan Center for Digital Engineering (SimulaMet). Han er også professor ved Oslomet – storbyuniversitetet. 

Lysne tok hovedfag i informatikk i 1988 og doktorgrad i 1991. Lysne var initiativtaker for Center for Resilient Networks and Communication (CRNA) som forsker på sikkerhet, robusthet og ytelse i nettverk og systemer, identitets- og tillitshåndtering, sikkerhetsbrukervennlighet, samt formell verifisering av sikkerhetsprotokoller og systemer. CRNA er finansiert av Samferdselsdepartementet, og er nå en del av SimulaMet. 

Olav Lysne har særlig forsket på hvordan nettverksarkitektur har innvirkning på ytelse, tjenestekvalitet og oppetid i datanettverk. Spesielt har resultater knyttet til målinger av robusthet i de norske telenettene skapt debatt i telekom-bransjen. I 2015 spilte han en sentral rolle i å klargjøre hvorvidt Aftenpostens funn av falske basestasjoner i Oslo var reelle. 

I 2014 og 2015 var Lysne var leder for «Lysne-I utvalget», et regjeringsoppnevnt utvalg som kartla samfunnets digitale sårbarhet og foreslo informasjonssikkerhetstiltak.  I 2016 ledet han Lysne II-utvalget som utredet behovet for digital grensekontroll i Norge. 

I 2018 utgav han boken The Huawei and Snowden Questions, som studerer de tekniske sidene av spørsmålet om tillit til utstyrsleverandører til elektronisk kritisk infrastruktur.

Referanser

Eksterne lenker  

Norske professorer i informatikk
Professorer ved Universitetet i Oslo